Hyvä olla seurassanne jälleen.
Haluaisin sanoa vielä muutamia asioita auktoriteetista, -
joista en viimeksi ehtinyt puhua.
Rukoilen ensin.
Herra, Jeesus, rakastamme ja kiitämme Sinua.
Olet ihmeellinen ja mahtava.
Kutsut meitä yhteistyöhön kanssasi.
Teemme yhteistyötä kanssasi nyt.
Otan auktoriteetin kaikilta demonivoimilta, -
jotka hyökkäävät tai estävät ymmärtämästä, kuulemasta -
tai uskomasta tätä. Pystytän suojamuurin heidän -
sekä heidän kotinsa, perheensä, työnsä ja omaisuutensa ympärille.
Jeesuksen nimessä kiellän vihollista kostamasta.
Rukoilen samaa omalle perheelleni ja koko kuvausryhmälle.
Herra, kohtaa opettamisen lahjallasi minua ja kaikkia täällä, -
jotta he voivat vastaanottaa sen, mitä haluat sanoa. Jeesus-nimessä.
Auktoriteettia voi käytännössä harjoittaa -
kehittämällä läheisyyttä Jeesuksen kanssa.
Kohtaan Jeesuksen joka aamu.
Kävelen ja samalla rukoilen.
Luen Sanaa ja rukoilen Jumalan Sanan mukaan.
Hän ohjaa minua päivän läpi. Ja teen jotain erityistä.
Kirjoitan ylös sen, mitä Herra on antanut minulle.
Tarvitset oman pyhäkkösi, -
jonne voit vetäytyä kohtaamaan Jeesusta läheisesti, -
jotta voit oppia tuntemaan Hänen äänensä ja tahtonsa -
sekä antaa Hänen tulla ystäväksesi -
ja antaa sinulle voiman ja vallan tehdä Hänen tahtonsa.
Toiseksi kannattaa aloittaa pienin askelin.
En suosittele, että menee hautaus- maalle ja yrittää herättää kuolleita.
Aloita pienestä, vaikka päänsärystä.
Kathleen ja minä rukoilemme päänsärkyjen puolesta koko ajan.
Ehkä jollain on nytkin päänsärky.
Rukoilen Jeesuksen nimessä ja käsken päänsäryn loppua.
Käsken verisuonien avautua ja hermojen asettua.
Jos se on vihollisen aiheuttamaa, -
lähetän kärsimyksen ja päänsäryn sinulle takaisin.
Käsken sinun lopettaa sen tässä hetkessä Jeesuksen nimessä.
Puhun rauhaa tälle ihmiselle Jeesuksen nimessä.
Päänsäryn pitää mennä pois kokonaan.
Kokonaan, Jeesuksen nimessä.
Uskon, että teistä joku parani oikeasti päänsärystä.
Näin voi tehdä. Teen tätä kaupoissa. Näen kassajonossa jonkun sairaan.
Kysyn häneltä, voinko rukoilla. Se voi olla flunssaa.
Jumala on ilmestynyt vaikka kuinka monta kertaa kaupassakin.
Ihmiset ovat hämmästyneet. Aloita siis pienestä.
Sitten rohkaistut, kasvat ja opit käyttämään auktoriteettiasi.
Sinun pitää ottaa auktoriteetti perheesi yli, -
niin kuin äsken tein tässä rukouksessa.
Pyydä rukouksessa suojamuuria kattavasti perheesi ympärille.
Teen niin joka ilta silloinkin, kun olen Suomessa ja perheeni on Espanjassa.
Otan auktoriteetin suojellakseni perhettä ja niitä, jotka käyvät meillä.
Moni meillä käyvä on demonien vaivaama, -
mutta me asumme paikassa, jossa on ikään kuin avoin taivas.
Jumalan läsnäolo on vahva.
Kiellän ihmisten mukana tulevia henkiä häiritsemästä meitä.
Vangitsen ne Jeesuksen valon, totuuden ja oikeuden kahleisiin -
ja heitän ne vankilaan.
Kun rukoilemme, murramme niiden voiman ja ajamme ne ulos.
Ota auktoriteetti omaisuutesi yli. Rukoile talosi puolesta ja puhdista se.
Aivan kuin siivoat fyysisesti, rukoile ja siivoa talo hengellisesti.
Rukoilemme lähinaapurien puolesta ja sitten koko asuinpaikan puolesta, -
sitten kaupungin ja maan puolesta.
Jos sinulla on firma, ota auktoriteetti sen ylitse.
Kutsu Jeesus Herraksi firmalle.
Jos olet töissä jossain firmassa, siunaa pomoa ja työtovereitasi.
Voit tehdä sen hiljaa sisäisesti. Rukoile ja siunaa.
Jos juutut liikenneruuhkaan, älä hermostu vaan ala siunata ihmisiä.
Yllätyt. Ainakin itse pääset kotiin iloisena ja ehkä hengissä.
Nyt tahdon puhua roolista, palvelutyöstä ja virasta.
Rooli tarkoittaa jokapäiväisiä asioita, joita kristitty on kutsuttu tekemään.
Osoittaa vieraanvaraisuutta, antaa, -
rukoilla ihmisten puolesta, antaa anteeksi.
Asioita, joihin Jumala kehottaa kaikkia kristittyjä, uskovien papistoa.
Jos joku harjoittaa tosi hyvin vaikkapa vieraanvaraisuuden lahjaa, -
siitä voi tulla hänelle palvelutyö. Minut Herran luo johtaneella oli se.
Hän avasi kotinsa ihmisille. Jumala käytti häntä voimallisesti.
Tai ehkä sinulla on parantamisen tai antamisen armolahja.
Se voi olla palvelutyö, jos teet sitä paljon ja ihmiset näkevät sen.
Mutta sitä ei tiedä, ennen kuin kokeilee.
Ja sitten on olemassa virka.
Se on sitä, kun ihminen on loistanut jossain lahjassa ja opettaa sitä muille.
Kathleenilla ja minulla on sisäisen parantamisen, vapauttamisen -
ja rukoilemisen virka.
Varustamme muita. Varustamme pyhiä Kristuksen työhön.
Tämä on auktoriteetin käsite, josta pidän.
Se on se, että auktoriteetti on rakkauteen käärittyä voimaa.
En milloinkaan käytä auktoriteettiani rakkaudettomalla tavalla.
Tässä sanotaan: "Vaikka minä puhuisin ihmisten ja enkelien kielillä,-
mutta minulla ei olisi rakkautta, olisin minä vain helisevä vaski -
tai kilisevä kulkunen. Ja vaikka minulla olisi profetoimisen lahja -
ja minä tietäisin kaikki salaisuudet ja kaiken tiedon, -
ja vaikka minulla olisi kaikki usko, niin että voisin vuoria siirtää, -
mutta minulla ei olisi rakkautta, en minä mitään olisi.
Ja vaikka minä jakelisin kaiken omaisuuteni köyhäin ravinnoksi, -
ja vaikka antaisin ruumiini poltettavaksi, -
mutta minulla ei olisi rakkautta, ei se minua mitään hyödyttäisi.
Rakkaus on pitkämielinen, rakkaus on lempeä; -
rakkaus ei kadehdi, ei kerskaa, ei pöyhkeile, -
ei käyttäydy sopimattomasti, ei etsi omaansa, ei katkeroidu, -
ei muistele kärsimäänsä pahaa, -
ei iloitse vääryydestä, vaan iloitsee yhdessä totuuden kanssa; -
kaikki se peittää, kaikki se uskoo, kaikki se toivoo, kaikki se kärsii."
Mitä on rakkaus? Sitä, että haluaa toiselle parasta.
Siitä paras esimerkki on Jeesus.
Niin on Jumala maailmaa rakastanut, että Hän antoi ainoan Poikansa, -
ettei yksikään, joka Häneen uskoo, hukkuisi.
Hän tuli maailmaan ja kuoli puolestasi, -
vaikket uskonut Häneen tai rakastanut Häntä.
Kun otat Hänet Vapahtajaksesi, Hän tallensi Sinuun itsensä.
Meidän tulee jäljitellä Jumalaa, kuten Ef. 5:ssä sanotaan.
Jäljitelkää Jumalaa, ja Jumala on rakkaus.
Kristuksen vaikutin, kuten olemme puhuneet, -
tärkeintä on rakastaa Jumalaa koko sydämestä, mielestä ja voimasta -
ja lähimmäistä niin kuin itseäsi.
Siksi Jeesus harjoitti auktoriteettiaan, saarnatakseen Jumalan valtakuntaa, -
parantaakseen sekä karkottaakseen demoneja.
Parantaminen ja demonien ulos ajaminen ovat rakkaudellisia asioita.
Sisäisen parantamisen yhteydessä joutuu tekemisiin demonien kanssa.
Moni palvelutyö on joko vapauttamista tai sisäistä parantamista.
Me teemme kumpaakin, sillä kumpaakin tarvitaan.
Kerron esimerkin.
Tässä on tyypillinen suomalainen talo.
Se näyttää mukavalta, valoisalta ja puhtaalta, -
mutta tosiasiassa se on kokonaan -
roskien ja okkultististen touhujen peitossa.
Siellä on rikkinäisiä asioita. Talossa on roskia.
Mitä roskat houkuttelevat? Täältä tulee Mikki.
Täältä tulevat rotat. Roskat houkuttelevat rottia.
Pian kaikille selviää, että täällä on ravintoa.
Nyt henkilöllä on ongelma. Hänellä on roskia ja rottia.
Mitä siis teemme? Monesti kristityt yrittävät -
ajaa ulos demoneja. Jee! Demonit ovat lähteneet.
Mutta kun katsoo, ongelma ja roskat ovat yhä jäljellä.
Jos roskia on jäljellä, myöhemmin illalla henget alkavat palata.
Kenties ne tuovat seitsemän muuta, ja ihmisen tila on entistä pahempi.
Monesti häntä nuhdellaan tai torutaan, -
koska hän ei ole vapautunut ja pysynyt vapaana.
Asian voi hoitaa paremmin, -
ja se on heittää roskat pois.
Tämä on Pyhän Hengen temppeli, talo.
Jollakulla voi olla asioita ylhäällä ullakolla, kristitylläkin.
Pornografiaa. Törmään siihen koko ajan.
Pidin miestenkonferenssin. Kysyin, monellako oli ongelmia pornon kanssa.
Miehistä 49 nousi. Yksi jäi istumaan.
Myöhemmin kävi ilmi, että tämä yksi ei noussut, koska häntä hävetti niin.
Palvelin häntä, ja hän vapautui.
Pornografia tuhoaa perheitä seurakunnassa.
Jos olet sotkeutunut siihen, se on roskaa.
Ehkä taustallasi on hyväksikäyttöä tai muistoja.
Säilytät niitä eri paikoissa. Päästit Jeesuksen olohuoneeseesi, -
mutta Hän haluaa mennä ullakolle, komeroon ja kellariin -
ja puhdistaa sinut roskista, -
niin että demoneilla ei ole oikeutta olla siellä eikä ravintoa.
Jos heitämme roskat pois, ei ole mitään ravinnoksi.
Se näyttää tältä. Nyt sinulla on puhdas talo.
Demonien voima on murtunut.
Ne on tehty kyvyttömiksi.
Ne lähtevät mielihyvin, nyt kun ihminen on vapautunut ja parantunut.
Me vapautamme sisäisen parantamisen kautta.
Kuulitko? Me vapautamme sisäisen parantamisen kautta.
Vapauttaminen vie työstämme vain lyhyen ajan lopussa.
Jos et muista tästä muuta, muista tämä.
Ongelmana eivät ole demonit.
Ongelma on se, miksi ne ovat siellä.
Siihen meidän täytyy keskittyä. Siksi harjoitamme sisäistä parantamista.
Sieluumme voi kasvaa linnakkeita.
2. Kor. 10...
jakeesta 2 -
jakeeseen 3 tai 4, uskoakseni.
"Vaikka me vaellammekin lihassa, emme kuitenkaan lihan mukaan sodi; -
sillä meidän sota-aseemme eivät ole lihalliset, -
vaan ne ovat voimalliset Jumalan edessä -
hajottamaan maahan linnoituksia.
Me hajotamme maahan järjen päätelmät ja jokaisen varustuksen, -
joka nostetaan Jumalan tuntemista vastaan, -
ja vangitsemme jokaisen ajatuksen kuuliaiseksi Kristukselle".
Ihmisillä on linnoituksia. Kristityillä voi olla linnoituksia.
Tarkastelen asioita mielelläni käytännöllisesti.
Palvelen ihmisiä. Mistä ihminen koostuu?
Yksinkertaistetusti ihminen koostuu kolmesta osasta. Ihmisellä on ruumis, -
sielu ja henki.
Mutta siinä on vielä jotain muuta.
Myös sielu näet koostuu kolmesta osasta.
Sielussa on mieli, tahto ja tunteet.
Tässä henki on tumma, sillä se ei ole uudistunut.
Tämä henkilö ei ole uskossa.
Linnoituksia syntyy sielun alueelle sinne, -
miten ajattelee, -
miten tuntee tai reagoi -
tai miten valitsee.
Sitä tapahtuu koko elämän mitalta.
Kokemukset yhdistyvät ja muodostavat sen, kuka ajattelet olevasi.
Alzheimeria sairastavat tai muisti- sairaat kadottavat identiteettinsä.
Valtaosa identiteetistämme on rakentunut langenneessa tilassa.
Meitä on opetettu väärin.
Meillä on virheellisiä ja epätosia uskomuksia.
Siellä linnoitukset kehittyvät.
Mutta heti kun henki uudistuu ja ihminen syntyy uudesti, -
Kristus muuttaa hänen sieluunsa, mutta linnoitukset ovat yhä pystyssä -
vanhassa ihmisessä, mielessä, tahdossa ja tunteissa.
Saatanalla voi olla linnoituksia uudistuneessakin ihmisessä.
Kun tulin Jeesuksen luo, pidin aborttia hyväksyttävänä asiana, -
kunnes noin vuoden päästä ystävä näytti kuvia, miltä abortti näyttää.
Tajusin, ettei se ole Jumalasta vaan että se on pahuutta.
Muutin silloin mieleni ja katsomukseni aborteista.
Olin kristitty ennen sitä ja sen jälkeen.
Ero on se, että sen jälkeen mielessäni ei ole ollut enää sitä linnoitusta.
Saatana hyökkää mieltä, tahtoa ja tunteita sekä kehoa vastaan -
sisältä ja ulkoa päin. Sitä opettelee koko ikänsä -
ajattelemaan, valitsemaan ja tuntemaan -
vihollisen, ei Jumalan, opastuksella.
Maailman ja lihan mukaan. Meihin rakentuu käyttöjärjestelmä, -
vanhan ihmisemme tapa ajatella, valita ja tuntea, -
ja sitä hallitsee vihollinen edelleen.
Monien kristittyjen ajatusmaailma haisee edelleen.
He ovat uudestisyntyjä ja matkalla taivaaseen, -
Mutta he tarvitsevat pyhitystä -
ja ajatusten, valintojen ja tunteiden uudistusta.
Tarvitaan sisäistä paranemista, jotta päästään käsiksi syviin muistoihin -
ja uskomusjärjestelmiin omasta itsestä, naisista, isistä ja Jumalasta.
Meillä on Pyhä Henki.
Kun vihollinen hyökkää, Pyhä Henki tekee meissä työtä.
Kun teemme yhteistyötä Pyhän Hengen kanssa, -
Pyhä Henki alkaa uudistaa mieltä, tahtoa ja tunteita.
Mutta meidän pitää tehdä yhteistyötä. Aina emme voi.
Silloin olemme kahleissa, ja siellä demonit asuvat.
Se pitää käsitellä. Siihen voidaan tarvita muutakin kuin raamattutunti.
Tarvitaan sisäisen opetuslapseutuksen koulutus, -
jossa teen yhteistyötä Pyhän Hengen kanssa ja Hän alkaa muuttaa -
tiettyjä elämäni alueita Jumalan tahdon ja totuuden mukaan -
Jumalan voimalla. Se on pyhittäytymisprosessi.
Vapauttaminen ei näkemyksemme mukaan ole -
uudestisyntymistä. Se on ehdottoman tärkeää, -
mutta näemme sisäisen ihmisen uudistumisen osana pyhitysprosessia.
Kun asuimme Kaliforniassa, luoksemme tuli nainen, -
jolla oli rinnassa kasvaimia.
Hänellä oli ollut rankka elämä.
Hän oli vielä hiljattain ollut prostituoitu. Hän tuli Jeesuksen luo.
Hän oli avioitunut. Mies oli kristitty. Liitossa oli ongelmia.
Se on ymmärrettävää. Miten hän asennoitui miehiin?
Ja nyt hän oli naimisissa miehen kanssa. Miten se kaikki alkoi?
Tapasimme. Pyysimme Jumalalta tiedon sanoja.
Joskus saamme tiedon sanan, mutta esitämme sen kysymyksenä, -
sillä haluamme, että ihminen voi halutessaan pelastaa kasvonsa.
Emme halua pakottaa ihmistä tekemään jotain.
Haluamme, että hän tekee yhteistyötä ja valitsee.
Joku sai tiedon sanat.
Hän tuli tapaamaan meitä, koska hänellä oli kasvaimia rinnassa.
Joku sai tiedon sanat, että jotain oli tapahtunut isän kanssa.
Puimme sen kysymyksen muotoon: "Tapahtuiko isäsi kanssa jotain?"
Hän puhkesi itkuun. Hänelle tuli tosi kurja olo.
Jotain oli meneillään.
Siunasimme häntä, kunnes hän oli valmis kertomaan.
Lopulta hän kertoi, ja se oli todella surullista.
Kun hän oli nuori ja hänen rintansa alkoivat kehittyä, -
hänen isänsä käytti häntä hyväksi yö toisensa jälkeen. Isä uhkasi häntä.
Miten tyttö reagoi? Vihollinen saa uhrit syyttämään itseään.
Suihkussa hän kirosi ja löi rintojaan -
ja sanoi: "Kunpa en olisi nainen. Jos en olisi nainen, näin ei olisi käynyt."
Yhtäältä hän oli rakastanut ja kunnioittanut isäänsä, -
mutta isä oli tehnyt niin. Nyt hän oli sekaisin sen suhteen, -
ketä rakastaa. Häntä käytettiin hyväksi.
Hänellä oli useita ongelmia.
Ensinnäkin seksuaalinen rikkinäisyys isän tekojen takia.
Toinen oli se, että hän oli kironnut itseään.
Kirouksissa on voima.
Autoimme hänet sisäisen paranemisen läpi. Se oli prosessi.
Jeesus auttoi häntä antamaan anteeksi isälle.
Sitten hänen piti tunnustaa oma synti, että hän oli kironnut rintansa.
Hän antoi itselleen anteeksi. Ajoimme ulos monia henkiä.
Käsittelimme prostituutiota usean istunnon ajan. Se oli rajua.
Sitten hän lähti, ja emme kertaakaan rukoilleet rintojen puolesta.
Hän palasi myöhemmin näyttämään röntgenkuvat ennen ja jälkeen.
Hän sanoi, että lääkärit olivat hämmästyneitä, -
sillä syöpä oli lähtenyt.
Häntä lyötiin sairaudella, koska hän oli kironnut itsensä.
Me pystyimme tuomaan paranemisen -
anteeksiannon kautta.
Pyhä Henki tuli.
Sen ja demonien ulos ajamisen tuloksena hänen rintansa paranivat.
Lääkärit sanovat, että sairauksista 90―95 %:ssa on emotionaalinen osa.
Meillä on monia tällaisia todistuksia. Ihminen oli sairas -
ja koki sisäisen paranemisen. Ajoimme ulos demonit, ja sairaus hävisi.
Se on todella ihmeellistä.
Tahdon rukoilla sellaisten puolesta, jotka nyt sairastavat -
tai joilla on iso ongelma elämässään.
Ota Jeesus Herraksesi ja Vapahtajaksesi.
Kutsu Hänet sydämeesi ja elämääsi. Sinut on luotu asumukseksi Hänelle.
Sinut on luotu Pyhän Hengen temppeliksi.
Vihollinen tuli ja rikkoi sinua.
Se meni sinuun, ja se on tehnyt sinua vastaan hirveitä asioita, -
myös ulkopuolelta.
Jumala haluaa ennallistaa sisäisen olemuksesi.
Hän haluaa ennallistaa sinut Pyhän Hengen temppelinä.
Rukoillaan. Pyhä Henki, tule.
Purista alas ylitsevuotavasti. Pyhä Henki, tule kuin parantava öljy -
ja virtaa ihmisen elämään ja haavoihin puhdistaen ja parantaen ne.
Puhdista ja paranna muistot. Tuo kaikki Jeesuksen herruuden alle.
Anna parantavan öljysi mennä kivisydämeen -
ja muuttaa se lihasydämeksi, -
joka on elävä ja sykkivä -
ja herkkä Pyhälle Hengelle. Pehmitä ihmisten sydämet -
ja muuta ne kuin uusiksi viinileileiksi.
Herra, vuodata valtaistuimeltasi elävää vettäsi -
niin kuin uutta viiniä heidän sydämeensä ja leiliinsä.
Täytä heidät. Purista ylitsevuotavasti uudella viinillä.
Sama elävä vesi, joka virtaa kansojen terveyden puiden editse -
istuimeltasi, virratkoon. Ryöpytköön kuin vesiputous jokaiseen ihmiseen.
Täytä heidät läsnäolollasi, rakkaudellasi, -
kauneudellasi, terveydelläsi ja vapaudellasi. Puhu heille.
Haluamme Hengen hedelmää, -
rauhan, rakkauden, ilon, ystävällisyyden, hyvyyden, -
pitkämielisyyden, lempeyden, itsehillinnän, anteliaisuuden.
Ja lisää rakkautta ja tuo iloa.
Tuo iloa, ilon viitta.
Siunaa heitä Jeesuksen pyhällä nimellä.
Jeesus, tule ja laita käsivartesi heidän ympärilleen.
Osoita heille, että rakastat heitä -
ja että olet heidän kanssaan. Et ikinä jätä etkä hylkää heitä.
Rukoilet alati Isän edessä heidän puolestaan.
Rukoilemme, että heidän sydämiinsä tulisi ikuisuus ja muuttaisi heidät, -
että taivas tulisi maan päälle, ja heitä siunattaisiin ja he muuttuisivat -
Jeesuksen kaltaisuutta kohti.
Täytä heidät rakkaudellasi, jotta he voisivat rakastaa itseään, -
niin kuin Sinä rakastat heitä, ja antaa rakkauden uhrina takaisin Sinulle, -
olla elävä uhri, ja myös jakaa sitä samaa rakkautta muillekin -
ja vuodattaa sitä muihinkin, -
siunata heitä, rukoilla, palvella heitä, jakaa heille, -
parantaa ja vapauttaa heitä.
Opeta heitä siunaamaan vihollisiaan.
Rakastamaan vihollisiaan. Se onnistuu vain Jeesuksen armon kautta.
Vuodata armosi. Ja julistan rauhaa kaikille, jotka ovat täällä.
Rauhaa, joka ylittää ymmärryksen, rauhaa, joka on ilmestyksellinen.
Rauhaa, joka varjelee heidän sydämensä ja mielensä Kristuksessa.
Tule, Pyhä Henki. Täytä heidän sydämensä, kotinsa, -
perheensä. Mene kaikkialle heidän kodissaan.
Näytä, mitä pitää siivota, heittää pois ja lopettaa.
Kutsumme Sinut. Jeesus, opeta heitä kutsumaan Sinut kotiinsa.
Tuo paraneminen, totuus, rakkaus, vapaus.
Tule, Pyhä Henki.
Siunaa heitä Jumalan rakkaudella.
Herra Jeesus, tapahtukoon tahtosi -
heidän kotonaan ja elämässään niin kuin taivaissa.
Täytä lapsesi rakkaudella, voimalla ja auktoriteetilla.
Ole kirkastettu heidän elämässään.
Jeesuksessa Kristuksessa rukoilen, aamen.
Suomennos: TV7